الجمعيه المصريه للتنوير

الجمعيه المصريه للتنوير ، جمعيه مصريه اسسها الدكتور فرج فوده. من اهداف الجمعيه ترسيخ حق مبدأ حق التعبير اللى كفله الدستور المصرى و كمان بتسعى لتوسيع فرص التعبير عن الرأى و بتعتبر ان الكلمه المفروض ما يواجهاش غير الكلمه و الرأى ما يواجهوش غير الرأى و ان كل انسان له حق طرح رأيه بطريقه فكريه موضوعيه عشان يتحقق اكبر قدر من الحقيقه.

اعضاء الجمعيه بيعتبرو ان مصر معرضه لخطر كبير مع تضخم التيار المناهض لحرية التعبير و الابداع اللى بيكفلها الدستور المصرى و القوانين و اللى هى المدخل لتقدم مصر و رفاهيتها ، و بيطالبو بتفعيل مواد الدستور المصرى و القوانين لحماية حق الانسان فى التعبير من ممارسات القهر و التزمت و ادعاء الوصايه ، و ان ضرورى نشر ثقافة مواجهة الفكر بالفكر مش بالقهر و الرأى بالرأى مش بالعنف و الحجر ، و بيطالبو مؤسسات الدوله المصريه بوضع حد لتكرار الممارسات الارهابيه عن طريق جماعات ظلاميه بتحارب الكتاب و المفكرين و المبدعين لدرجة بتوصل لتهديدهم .

رئيس الجمعيه هو المخرج السينمائي أحمد فؤاد درويش و أمينها العام المهندس اسحق حنا ويشمل مجلس الادارة على تسعة أعضاء منهم الكاتب طلعت رضوان و الكاتب جمال صلاح الدين و الدكتور كمال فريد و اللأستاذة نجوى نصيف و الأستاذ سامي حرك. و بينشط فى الجمعيه مسلمين و مسيحيين من دعاة حقوق الانسان و الدوله المدنيه منهم المهندس محمد البدرى و المفكر كمال زاخر و الدكتور مصطفى النبراوى و الدكتور كمال مغيث و كثير من المثقفين و دعاة التنوير.

تصنيف:منظمات